ອະດີດ​ເຈົ້າໜ້າທີ່ ຂອງອົງການ FIFA ໃຫ້ລາຍລະອຽດ ກ່ຽວກັບ ການຮັບສິນບົນ
ກຸ່ມທີ່ວ່ານີ້ແມ່ນຢູ່ໃນ 14 ຄົນ ທີ່ໄດ້ຖືກຟ້ອງຮ້ອງ ໂດຍກະຊວງຍຸຕິທຳສະຫະລັດ ໃນສັບປະດາແລ້ວນີ້ ໃນຂໍ້ຫາ ການຕົ້ມຕຸນຍັກຍອກ ການສົ່ງເງິນຫຼອກລວງ ແລະການຟອກເງິນ.
ສານສະຫະລັດ ໄດ້ເປີດເຜີຍໃນວັນພຸດວານນີ້ ກ່ຽວກັບອະດີດ ຂອງສະມາຊິກຄະນະກຳມະ ການບໍລິຫານອົງການຄຸ້ມຄອງ ເຕະບານໂລກ ຫຼື FIFA ທີ່ຮັບສາລະພາບວ່າ ໄດ້ຮັບເງິນສິນ ບົນ ທີ່ພົວພັນກັບການແຂ່ງຂັນເຕະບານໂລກ ຫຼື World Cub ໃນ 1998 ແລະ ປີ 2010 ໃນເດືອນພະຈິກ ປີ 2013 ທ່ານ Charles Blazer ຊາວອາເມຣິກັນ ຜູ້ທີ່ໃຊ້ເວລາ ຫຼາຍກວ່າ 2 ທົດສະວັດ ເປັນນຶ່ງ ໃນຄະນະເຈົ້າໜ້າທີ່ສຳຄັນສຸດຂອງອົງການ FIFA ໄດ້ຍອມຮັບແບບລັບໆຕໍ່ຂໍ້ຫາ 10 ກະໂທງ ໃນນະຄອນນິວຢ໊ອກ ຊຶ່ງເປັນສ່ວນນຶ່ງຂອງຂໍ້ຕົກລົງ ກັບບັນດາໄອຍະການສະຫະລັດ ອິງຕາມບາງຕອນຂອງຂໍ້ມູນທີ່ການທົບທວນໃນການຮັບຟັງຄຳໃຫ້ການ ຢູ່ສານ ທ່ານ Blazer ໄດ້ບອກກັບຜູ້ພິພາກສາສານວ່າ ທ່ານແລະສະມາຊິກຂອງຄະນະກຳມະການ ບໍລິຫານຄົນອື່ນໆຂອງອົງການ FIFA ໄດ້ຮັບເງິນສິນບົນ ໃນການພົວພັນຂອງການເລືອກເອົາປະເທດຝຣັ່ງ ໃຫ້ເປັນເຈົ້າພາບຈັດການແຂງຂັນເຕະບານໂລກໃນປີ 1998 ຊາວອະເມຣິກັນ ທ່ານນີ້ ຍັງໄດ້ກ່າວວ່າ ລາວໄດ້ຮັບເງິນສິນບົນ ໃນປີ 2010 ທີ່ໄດ້ມອບໃຫ້ອາຟຣິກາໃຕ້ ເປັນເຈົ້າພາບຈັດການແຂ່ງຂັນເຕະບານໂລກຂຶ້ນ ມີອະດີດຂອງສະມາຊິກຄະນະບໍລະຫານຂອງ FIFA ອີກທ່ານນຶ່ງ ທີ່ຖືກຂໍ້ຫາດັ່ງກ່າວນີ້ ກໍຄື ທ່ານ Jack Warner ຈາກ Trinidad ແລະ Tobago ທີ່ໄດ້ຍອມຮັບໃນວັນພຸດວານນີ້ ໃນການກ່າວທາງໂທລະພາບ ຊຶ່ງທ່ານໄດ້ຢືນຢັນເຖິງການພົວພັນທາງການເງິນ ຂອງອົງການ FIFA ແລະການເລືອກຕັ້ງທົ່ວປະເທດໃນປະເທດເກາະດອນ ໃນທະເລ Caribbean ເມື່ອປີ 2010 ອະດີດຮອງປະທານອົງການ FIFA ແມ່ນ 1 ໃນ 6 ຄົນ ຊຶ່ງຮວມທັງເຈົ້າໜ້າທີ່ອົງການ FIFA ຄົນທີສອງ ແລະ 4 ຜູ້ບໍລິຫານຂັ້ນສູງ ພວກຊຶ່ງໄດ້ຈັດເຂົ້າໃນລາຍຊື່ “ສີແດງ” ໂດຍພວກເຈົ້າໜ້າທີ່ປະຕິບັດກົດໝາຍສາກົນ ຄືຕຳຫຼວດສາກົນ ໃນຂໍ້ຫາຫຼາຍຢ່າງ ຊຶ່ງຮວມທັງ ການສໍ້ໂກງ ການຕົ້ມຕຸນຍັກຍອກ ຊຶ່ງໝາຍຄວາມວ່າ ສ່ຽງຕໍ່ການຖືກຈັບກຸມ ໃນທຸກສະຖານທີ່ໃດໆ ໃນໂລກທີ່ພວກເຂົາເຈົ້າເດີນທາງ ກຸ່ມທີ່ວ່ານີ້ແມ່ນຢູ່ໃນ 14 ຄົນ ທີ່ໄດ້ຖືກຟ້ອງຮ້ອງ ໂດຍກະຊວງຍຸຕິທຳສະຫະລັດ ໃນສັບ ປະດາແລ້ວນີ້ ໃນຂໍ້ຫາ ການຕົ້ມຕຸນຍັກຍອກ ການສົ່ງເງິນຫຼອກລວງ ແລະການຟອກເງິນ ໃນແບບແຜນທີ່ທາງບັນດາໄອຍະການ ກ່າວວ່າ ໄດ້ພົວພັນ ກັບຫົວໜ້າບໍລິຫານສື່ມວນ ຊົນ ທີ່ວ່າຈ້າງ ຫຼືບໍ່ ກໍຕົກລົງໃນການຈ່າຍເງິນຈຳນວນຫຼາຍກວ່າ 150 ລ້ານໂດລ່າ ໃນການ ແລກປ່ຽນກ່ຽວກັບສິດທິໃນການຕະຫຼາດຂອງການແຂ່ງຂັນ